Konkursas Akademiko Vytauto Statulevičiaus stipendijai gauti

**VU Matematikos ir informatikos institutas** skelbia Lietuvos universitetų matematikos ir statistikos studijų programų studentų konkursą Akademiko Vytauto Statulevičiaus stipendijai gauti.

Stipendijos nuostatai paskelbti instituto svetainės [www.mii.lt](http://www.mii.lt) skyriaus „Apie institutą“ poskyryje „Teisiniai dokumentai“: [Akademiko Vytauto Statulevičiaus stipendijos nuostatai](http://www.mii.lt/index.php?siteaction=pages.browse&page=v_stat_stipendija).

Kandidatai stipendijai gauti pateikia:

* + prašymą instituto direktoriaus vardu;
	+ duomenis apie baigtų semestrų studijų programos dalykų įvertinimus;
	+ dvi fakulteto, kuriame mokomasi, dėstytojų rekomendacijas;
	+ turimų mokslo darbų sąrašą ir jų kopijas;
	+ kitus pretendento manymu svarbius dokumentus.

Dokumentai priimami iki 2017 m. vasario 24 d. adresu:

Akademijos g. 4, 333 kab., 08663 Vilnius.

Tel. ir el. paštas pasiteirauti: (8 5) 210 9340, laima.paliulioniene@mii.vu.lt.

Direktorius Gintautas Dzemyda